ΚΑΝΟΝΙΣΜΟΣ (ΕΟΚ) αριθ. 1201/93 ΤΗΣ ΕΠΙΤΡΟΠΗΣ της 17ης Μαΐου 1993 για την τροποποίηση των παραρτημάτων IV και V του κανονισμού (ΕΟΚ) αριθ. 3587/86 για τη θέσπιση των συντελεστών προσαρμογής που εφαρμόζονται στην τιμή αγοράς στον τομέα των οπωροκηπευτικών για τα ροδάκινα και τα νεκταρίνια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 16 παράγραφος 4,

Εκτιμώντας:

ότι στα παραρτήματα IV και V του κανονισμού (ΕΟΚ) αριθ. 3587/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3463/92 (4), καθορίζονται οι συντελεστές μετατροπής που θα εφαρμοσθούν στην τιμή αγοράς για τα ροδάκινα και τα νεκταρίνια τα οποία έχουν διαφορετικά χαρακτηριστικά από εκείνα που χρησιμοποιούνται για τον καθορισμό των τιμών βάσεως-

ότι στον κανονισμό (ΕΟΚ) αριθ. 3596/90 της Επιτροπής της 12ης Δεκεμβρίου 1990 για τον καθορισμό των ποιοτικών προδιαγραφών για τα ροδάκινα και τα νεκταρίνια (5), όπως τροποποιήθηκε τελευταία από τον κανονισμό (ΕΟΚ) αριθ. 1169/93 (6), επιτρέπεται να παρουσιάζονται τα ροδάκινα και τα νεκταρίνια σε κουτιά-

ότι, σύμφωνα με το άρθρο 1 του κανονισμού (ΕΟΚ) αριθ. 1805/78 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 1200/93 (8), οι αποσύρσεις για ροδάκινα και νεκταρίνια μπορούν να αφορούν προϊόντα που δεν ανταποκρίνονται στις ποιοτικές προδιαγραφές όσον αφορά τη συσκευασία και την παρουσίαση- ότι στις περιπτώσεις αυτές οι τιμές αποσύρσεως των προϊόντων αυτών πρέπει να υπολογίζονται εφαρμόζοντας ειδικούς συντελεστές προσαρμογής- ότι τα ροδάκινα και τα νεκταρίνια μεταφέρονται σε σταθμούς ταξινομήσεως κατά μέγεθος και συσκευασίας και αποθηκεύονται, πριν από την ταξινόμηση κατά μέγεθος, σε καφάσια καθαρού περιεχομένου 250 χιλιογράμμων κατ' ανώτατο όριο πριν από την τελική συσκευασία- ότι πρέπει να καθορισθεί ένας συντελεστής προσαρμογής γι' αυτή τη μορφή παρουσιάσεως και να τροποποιηθούν τα παραρτήματα IV και V-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στα παραρτήματα IV και V του κανονισμού (ΕΟΚ) αριθ. 3587/86 το στοιχείο δ) "τρόπος παρουσίασης" αντικαθίσταται από το ακόλουθο κείμενο:

"δ) Τρόπος συσκευασίας

- σε συσκευασία κατά στρώματα 1,00

Μόνο σε περίπτωση εφαρμογής του άρθρου 15 παράγραφος 1 δεύτερο εδάφιο του κανονισμού (ΕΟΚ) αριθ. 1035/72 [κανονισμός (ΕΟΚ) αριθ. 1805/78]:

- σε συσκευασία όχι κατά στρώματα 0,90

- σε καφάσια καθαρού βάρους 250 χιλιογράμμων κατ' ανώτατο όριο 0,65"

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Μαΐου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 69 της 20. 3. 1993, σ. 7.

(3) ΕΕ αριθ. L 334 της 27. 11. 1986, σ. 1.

(4) ΕΕ αριθ. L 350 της 1. 12. 1992, σ. 66.

(5) ΕΕ αριθ. L 350 της 14. 12. 1990, σ. 38.

(6) ΕΕ αριθ. L 118 της 14. 5. 1993, σ. 22.

(7) ΕΕ αριθ. L 205 της 29. 7. 1978, σ. 64.

(8) Βλέπε σελίδα 28 της παρούσας Επίσημης Εφημερίδας.